11.-12. novembril toimub ennetusseminar „Tulekahjude ennetamise tegevuste mõjude mõõtmine“
11.-12. november 2014 toimub Tallinnas Meriton Grand Conference & Spa Hotellis Läänemeremaade Nõukogu Eesti eesistumise raames Päästeameti poolt läbiviidav rahvusvaheline ennetusseminar „Tulekahjude ennetamise tegevuste mõjude mõõtmine“.
Seminaril on osalejad kaheksast Läänemereriigist: Eesti, Läti, Leedu, Poola, Rootsi, Saksamaa, Soome, Venemaa ning esindatud on ka Läänemeremaade Nõukogu delegatsioon.
Kahepäevase seminari eesmärgiks on jagada erinevate riikide ennetustöö kogemusi ja häid tulemuste mõõtmise praktikaid. Ühiste pidepunktide leidmiseks ning arendamiseks Läänemereregiooni riikides toimub paneeldiskussioon. Muu hulgas tutvustatakse Eesti tuleohutusalase teadlikkuse indeksi uuringut, neuromarketingi kasutusvõimalusi ja uusi trende tulekahjude ennetamises.